 สมาพันธ์ครู 3 จว.ชายแดนใต้ มีมติให้ปิดร.ร.ทุกแห่งในปัตตานี หลังเกิดเหตุลอบยิงผอ.
เกิดเหตุลอบวางระเบิดแสวงเครื่องบริเวณเพิงขายของ ริมถนนสายนราธิวาส-ตากใบ จ.นราธิวาส เพื่อลอบทำร้ายทหารชุดลาดตระเวน แต่ระเบิดพลาดเป้าทำให้ชาวบ้านซึ่งขี่รถจักรยานยนต์ผ่านมา ได้รับบาดเจ็บ 1 คน ขณะที่สมาพันธ์ครู 3 จังหวัดชายแดนภาคใต้ มีมติให้โรงเรียนทุกแห่งในจ.ปัตตานี หยุดทำการเรียนการสอน โดยไม่มีกำหนด หลังผู้อำนวยการโรงเรียนบ้านท่ากำชำ ในอ.หนองจิก ถูกยิงเสียชีวิตที่ประชุมสมาพันธ์ครูจังหวัดชายแดนภาคใต้ มีมติให้โรงเรียน 332 แห่ง หรือทั้งหมดของจ.ปัตตานี ปิดทำการเรียนการสอน อย่างไม่มีกำหนดเนื่องจากไม่มั่นใจในความปลอดภัย หลังนางนันทนา แก้วจันทร์ ผู้อำนวยการโรงเรียนบ้านท่ากำชำ อ.หนองจิก ถูกยิงเสียชีวิต เมื่อวันที่ 22 พฤศจิกายนที่ผ่านมาสมาพันธ์ครูจังหวัดชายแดนภาคใต้ ขอโทษผู้ปกครอง ที่ต้องดำเนินการด้วยวิธีดังกล่าว แต่ต้องการหน่วยงานด้านความมั่นคง ทบทวนแผนดูแลความปลอดภัยครู เนื่องจากที่ผ่านมาไม่สามารถดูแลได้ โดยพบว่า ช่วงเดือนพฤศจิกายน เพียงเดือนเดียว เกิดเหตุยิงบุคลากรทางการศึกษา เสียชีวิต 2 คน และบาดเจ็บอีก 2 คน โดยเฉพาะที่จังหวัดปัตตานี มีครูถูกยิงเสียชีวิตมากที่สุด ในช่วง 8 ปีที่ผ่านมา คือ 66 คน และได้รับบาดเจ็บ 46 คนที่ประชุมสมาพันธ์ครูสามจังหวัดชายแดนภาคใต้ยังกังวลว่า หลังเจ้าหน้าที่จับกุมนายมะรอซี ดาโอ๊ะ ผู้ต้องหาตามหมายจับในคดีความมั่นคง ในอ.หนองจิก เมื่อคืนนี้ (25พ.ย.55) อาจเกิดเหตุรุนแรงตอบโต้ จึงเรียกร้องให้หน่วยงานด้านความมั่นคง เพิ่มการดูแลบุคลากรทางการศึกษาในพื้นที่อื่นให้มากขึ้นขณะเดียวกันช่วงเช้าได้เกิดเหตุลอบวางระเบิดแสวงเครื่อง น้ำหนักกว่า 20 กิโลกรัม บริเวณเพิงขายของ ริมถนนสายนราธิวาส-ตากใบ ต.ศาลาใหม่ อ.ตากใบ จ.นราธิวาส เพื่อลอบทำร้ายทหารชุดร้อย ร. 2911 หน่วยเฉพาะกิจนราธิวาส 36 ขณะขับรถลาดตระเวนรักษาความปลอดภัย แต่ระเบิดพลาดเป้า ทำให้นายมะยูโซ๊ มามะมี ชาวบ้านซึ่งขี่รถจักรยานยนต์ผ่านมา ถูกสะเก็ดระเบิดได้รับบาดเจ็บ
 เกิดเหตุลอบวางระเบิดแสวงเครื่องบริเวณเพิงขายของ ริมถนนสายนราธิวาส-ตากใบ จ.นราธิวาส เพื่อลอบทำร้ายทหารชุดลาดตระเวน แต่ระเบิดพลาดเป้าทำให้ชาวบ้านซึ่งขี่รถจักรยานยนต์ผ่านมา ได้รับบาดเจ็บ 1 คน ขณะที่สมาพันธ์ครู 3 จังหวัดชายแดนภาคใต้ มีมติให้โรงเรียนทุกแห่งในจ.ปัตตานี หยุดทำการเรียนการสอน โดยไม่มีกำหนด หลังผู้อำนวยการโรงเรียนบ้านท่ากำชำ ในอ.หนองจิก ถูกยิงเสียชีวิต
ยิงผอ.,สมาพันธ์ครู 3 จังหวัดชายแดนภาคใต้,สั่งปิดโรงเรียน